
МОТИВИ КЪМ ПРОЕКТОРЕШЕНИЕ ЗА ИЗМЕНЕНИЕ И ДОПЪЛНЕНИЕ НА НАРЕДБА ПО ЧЛ. 1, АЛ. 2 ОТ ЗМДТ НА ОБЩИНСКИ СЪВЕТ ВЕЛИНГРАД
Съгласно чл.8 от Закона за нормативните актове (ЗНА) всеки общински съвет може да издава наредби, с които да урежда съобразно нормативните актове от по-висока степен, неуредени от тях обществени отношения с местно значение. Ако наредба противоречи на нормативен акт от по-висока степен, се прилага по-високият по степен акт.

[bookmark: _GoBack]Във връзка с необходимостта от промени в Наредба по чл. 1, ал. 2 от ЗМДТ на Общински съвет - Велинград (Наредбата) са започнати консултации по обсъждане на предложения за изменение и допълнение. 

Целта, която се поставя с приемане на наредба за изменение и допълнение в Наредбата е постигане на съответствие и избягване на противоречия на текстовете от наредбата с нормите на Закона за местните данъци и такси.

Очаквани резултати от приемане на наредба за изменение и допълнение в Наредбата: Очакваните резултати след приемането на проекта за изменение на Наредбата е да се регламентират условията и реда за определяне, установяване, обезпечаване и събиране на местните данъци, съобразно изискванията на закона и да не се допускат противоречия и различия между законовата и подзаконова нормативна уредба.

Финансови средства, необходими за прилагането на наредба за изменение и допълнение в Наредбата: За прилагането на новите текстове от наредбата, не са необходими допълнителни финансови средства.

Анализ на съответствие с правото на Европейския съюз и правото на
Република България: Предлаганият проект за приемане на Наредба за изменение и допълнение в наредбата е подзаконов нормативен акт, поради което съответствието му с правото на Европейския съюз е предопределено от разпоредбите на Европейската харта за местното самоуправление, директивите на Европейската общност, свързани с тази материя.	

Фактически основания: Привеждане на Наредбата в съответствие с действащата нормативна уредба, като се съобразят изискванията на закона и във връзка с постъпили предложения. Това ще позволи по-конкретно и улеснено уреждане на обществените отношения свързани с администрирането на средствата от нормативно установените данъци като местни приходи.

Правни основания:  Чл. 1, ал. 2 от ЗМДТ, при спазване на изискванията на чл. 75-79 от АПК и чл. 11, ал. 3 и чл. 15, ал. 1, чл. 26 и чл. 28, ал. 1 от ЗНА.

На основание чл. 26, ал. 3 от Закона за нормативните актове, проектът за приемане на Наредба за изменение и допълнение в наредбата е публикуван на интернет страницата на Община Велинград и на Портала за обществени консултации, за обществено обсъждане, като на заинтересованите лица е предоставен 30-дневен срок за предложения и становища.

